**ELŐTERJESZTÉS**

Bátaapáti Község Képviselő - testületének 2020. szeptember 16-i

rendes/rendkívüli testületi ülésére

|  |  |
| --- | --- |
| Tárgy: | Döntés a TETT támogatásból megvalósítandó beruházásokról |
| Előterjesztő: | Krachun Szilárd polgármester |
| Előterjesztést készítette: | Füle Mária jegyzői megbízott |
| Előterjesztés száma: | 60. sz. |
| Mellléklet: | 3 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Bátaapáti Község Önkormányzata 2020-ban a Társadalmi Ellenőrző Tájékoztató Társulással 2020. március 17-én megkötött V./12/2020 számú támogatási alszerződés értelmében 111.327.300 Ft felhalmozási támogatásban részesül. A felhalmozási támogatás felhasználásának határideje az ISZF/598/2018-NFM\_SZERZ számú támogatási keretszerződés értelmében 2020. november 15.

A korábbi testületi üléseken elhangzott fejlesztési célok megvalósítása érdekében Bátaapáti Község Önkormányzata árajánlatokat kért, melyek alapján a következő fejlesztési célokat javaslom a TETT támogatásból az idei évben megvalósítani:

* Napelemes rendszer kivitelezése önkormányzati bérlakásokon. Tervezett összköltsége 28 026 360 Ft
* Hőszivattyú rendszer kivitelezése önkormányzati bérlakásokon. Tervezett összköltsége 29 004 007 Ft

Bátaapáti Község Önkormányzata 2019. február 22-én konzorciumi megállapodást kötött az E.R.Ö.V. Zrt-vel. A Társaság pályázatot nyújtott be az Innovációs és Technológiai Minisztériumhoz a vízi közmű rendszereken üzemelő gépek, berendezések új eszközökre történő cseréjére. A pályázat keretében szennyvízátemelő szivattyúk cseréjét kívánja megvalósítani az E.R.Ö.V Zrt., melyhez 1.151.000 Ft + ÁFA összegű támogatást nyertek. Bátaapáti Község Önkormányzatának a konzorciumi megállapodás értelmében 1.296.255 Ft ősszegű önerőt szükséges biztosítani a beruházás elvégzéséhez.

Az önerő összege a TETT felhalmozási támogatás terhére elszámolható, így javaslom a TETT támogatásból az idei évben megvalósítani.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslat I.**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott felhalmozási támogatás terhére az alábbi beruházásokat kívánja megvalósítani:

1. **Napelemes rendszer kivitelezése önkormányzati bérlakásokon (hrsz. 152/2, 333, 125, 310, 297, 38)**

A kiválasztott kivitelező: PJP Napelem Kft**. -** 1081 Budapest, Kun utca 4. B. ép. 5. em. 35.

A beruházás összköltsége: bruttó 28 026 360 Ft

1. **Hőszivattyú rendszer kivitelezése önkormányzati bérlakásokon (hrsz. 152/2, 333, 125, 310, 297, 38)**

A kiválasztott kivitelező: THERMOSTUDIO Kft. **-** 6000 Kecskemét, Petőfi S. utca 2. 3. em. 6.

A beruházás összköltsége: bruttó 29 004 007 Ft

A műszaki ellenőri feladatok ellátásával Frigyesi Kristófot (7030 Paks, Kápolna utca 26.) bízza meg a Képviselő-testület.

A képviselők felhatalmazzák a polgármestert a szerződések megkötésére.

Határidő: folyamatos

Felelős: Krachun Szilárd polgármester

**Határozati javaslat II.**

Bátaapáti Község Önkormányzat Képviselő-testülete úgy határozott, hogy a Bátaapáti Község Önkormányzata és az E.R.Ö.V. Zrt. között 2019. február 22-én kelt Konzorciumi együttműködési megállapodás 4. pontja értelmében a 1 296 255 Ft összegű önerőt a Társadalmi Ellenőrző Tájékoztató Társulástól kapott felhalmozási támogatás terhére biztosítja.

Határidő: folyamatos

Felelős: Krachun Szilárd polgármester

Határozattal értesítve: E.R.Ö.V Zrt, 7100 Szekszárd, Epreskert utca 9.

Bonyhádi Közös Önkormányzati Hivatal Bátaapáti Kirendeltség gazdálkodási ügyintézője

Bátaapáti, 2020. szeptember 10.

Krachun Szilárd sk.

polgármester